
Припрема за час број 5
	Предмет:
	Музичка језик 
	Датум одржавања:
	

	Школа и разред:
	

	Учитељица/учитељ:
	

	Наставна тема/област:
	Извођење музике и слушање музике

	Наставна јединица:
	„СРЕЋА ЂАКА ПРВАКА”

	Тип часа:
	Oбрада 

	Циљ часа:
	Развијање љубави, интересовања, музичке осетљивости и креативности.

Развој колективизма и социјалних односа.

Развој опште културе и понашања, пажње и брзине реаговања. Увођење ученика у разумевање и доживљавање лепог.

Развој маште и стваралачких способности ученика. Продубљивање и доживљавање музике.

Усвајање текста по слуху и изражајно певање.

	Очекивани исходи на крају часа:
	На крају часа ученик ће бити у стању да:

· научи поступно песму по слуху, што ће им омогућити да је правилно, интонативно, ритмички и мелодијски изведу и певају са радошћу;
· стекне навику да слуша музику, да уме да отпева песму по слуху, да научи да свира ритам, да разликује ритам, да научи да импровизује музику покретима тела и ликовно је изрази.

	Наставне методе:
	Дијалошка и илустративно-демонстративна.

	Наставна средства:
	Инструмент, уџбеник: др Гордана Илић, „Чаробни свет музике”, Музичка култура за први разред основне школе, Фреска, Београд, дигитални уџбеник.

	Облици рада:
	Фронтални, индивидуални и групни у паровима

	Међупредметне компетенције:
	Компетенција за целоживотно учење, дигитална компетенција, естетичка компетенција, за одговорно учешће у демократском друштву, за одговоран однос према здрављу

	Међупредметно повезивање:
	Српски јеезик, Свет око нас, Народна традиција

	Кључни појмови:
	Певачка вежба, уџбеник, песма, композиција


	Дигитални уџбеник – Музичка култура 

Могући ток часа

	Активности учитеља
	Активности ученика

	Уводни део часа (5 минута)

	Аудио-садржај:

Певачке вежбе 
Упутити ученика да певачке вежбе може користити самостално: Дигитални уџбеник, страна 10.

Распевавање помоћу нумера бр. 1, 2 и 3 (певачка вежба бр 1 примери 1 и 2 и певачка вежба бр. 2 пример 1).
	· слушају упутства;
· певају.

	Главни део часа (20 минута)

	Аудио-садржај:

„Срећа ђака првака”, песма и матрица са караоком (дигитални уџбеник, страна 10) 

(служи за вежбање са наставником или самостално)
Певање је најприступачнији вид музичког извођења. Певањем песама ученици побољшавају ритмичку и мелодијску прецизност, меморију, покретљивост гласа, развијају креативност и на деци примерен начин стичу знања и из других предмета.

Такође, колективно певање код ученика развија толеранцију и осећај припадности заједници.

За обраду песме по слуху, потребно је увести децу у ритам шеме која ће се редовно примењивати када се песма обрађује на овај начин.

После распевавања ученика следи:

Учитељ/учитељица интерпретирају песму „Срећа ђака првака” (уџбеник стр. 10) или је емитују из дигиталног уџбеника.

Усвајање текста и ритмичко-мелодијске основе

Посебну пажњу обраћамо на изговарање крајева речи. Неопходно је инсистирати да ученици чврсто изговарају сугласнике, на пример: ПЕВАМ, ЦРТАМ, ПИШЕМ, БРОЈИМ, УЧИМ, ДАН, ВОЛИМ, САМ, СРЕЋАН.

Такође је од велике важности да се текст изговара у ритму у коме се песма и пева. Прво учитељ/учитељица кажу текст, а онда га у истом ритму ученици понове.

По истом принципу учимо и мелодију. Учитељ/учитељица певају мелодијску фразу, коју ученици понављају. Све се парцијално обради, а ученици хорски понављају делове песама.

Увежбавање тежих ритмичко-мелодијских места:

У овој песми се не очекују проблеми у интерпретацији ученика јер нема посебно тешких ритмичко-мелодијских делова. Уколико деци ишта представи проблем, користимо методу наменских вокализа, где се мелодијска фраза понавља кроз занимљив текст, који се више пута понавља.
Давање упутстава у погледу интерпретације:

Психолошко тумачење текста диктира и начин извођења песме. Зато ће се на овој песми експериментисати са интерпретацијама: весело, тужно, динамично, споро... да би ученици и убудуће анализирали начин певања и да би их тако озбиљан приступ свакој песми наводио на промишљено, правилно, коректно певање. Песма „Срећа ђака првака” захтева радост у певању.

Завршни део обраде песме предвиђа заједничко певање уз инструменталну пратњу или уз снимљен аранжман –матрицу песме.
	· слушају упутства;
· описују;

· закључују;

· разумеју;

· слушају музику уз доживљај лепог;

· певају и баве се извођењем музике импровизацијом покрета и свирањем.

	Завршни део часа (20 минута)

П. И. Чајковски „Кинески плес” (дигитални уџбеник, страна 27) 
Слушање музике – анализа композиције„Кинески плес” (уџбеник, стр. 61 и дигитални уџбеник).

Рад према дидактичко-методичкој апаратури на 61. стр. у уџбенику и општим препорукама из Приручника.
	· прати инструкције;
· слушају музик;
· раде задатке.


Изглед табле

	Обрада песме „Срећа ђака првака”.

Слушање музике – анализа композиције „Кинески плес”.



	Начини провере остварености исхода:
	· вођењем белешке о учествовању ученика у дискусији.

	ОКВИР ЗА ПРЕИСПИТИВАЊЕ ОСТВАРЕНОГ ЧАСА:

· Да ли ми је адекватан избор начина провере остварености исхода?

· Да ли сам планирао/планирала адекватне активности ученика?

· Да ли је било одступања/потешкоћа приликом остваривања планираног?

· Шта бих променио/променила?
	
	


Поступци за вредновање

Познавање бројалице; познавање мелодије и текста песме и заједничко музицирање у одељењу – певање песме по слуху уз пратњу инструмента или уз матрицу; способност ученика за слушање музичког дела и певање по слуху; музикалност и ритам; импровизовање покрета на задати ритам; игре са певањем; заједничко музицирање током игре
(Само)евалуација часа
	Ниво постигнућа, оствареност исхода (%)
	Интересовање и мотивација
	Однос ученика према учењу и раду
	Коришћење нових извора информација
	Понашање ученика и кооперативност

	Одлично
(90–100%)
	Изванредни
	Изванредан
	Изванредан
	Креативно- конструктивно

	Врло добро

(75– 89%)
	Натпросечни
	Веома добар
	Веома добар
	Веома кооперативно

	Добар

(60–74%)
	Просечни
	Добар
	Добар
	Кооперативно

	Минимално довољно

(45–59%)
	Задовољавајући
	Задовољавајући
	Задовољавајући
	Донекле кооперативно

	Недовољно

(испод 44%)
	Захтева побољшање
	Захтева побољшање
	Захтева побољшање
	Захтева побољшање

